Sing saam met jou hele hart | Netwerk24
Sing saam met jou hele hart
Deur Dr. Hannes De Kock 11 Desember 2019 06:01
"…sing met julle hele hart tot eer van die Here." (Efesiërs 5:19)
Daar is 'n verhaal van 'n groepie monnike in Frankryk wat alom bemind was vanweë hul liefdevolle simpatie en vele weldade. Nie een van hulle kon egter sing nie.
Op 'n goeie dag het 'n reisende monnik, 'n groot sanger, by die klooster aangeklop.
Groot was die vreugde van die onmusikale monnike, want nou het hulle die singende monnik gehad om hul dienste op te luister. Daardie nag het 'n engel egter die hoofmonnik in 'n droom besoek.
"Waarom was daar dan nie sang tydens die aanddiens nie? Ons luister altyd na die pragtige lofsang wat uit jul samekomste opstyg."
"Maar u maak 'n groot fout," roep die monnik uit, "gewoonlik het ons geen sang wat die moeite werd is om na te luister nie. Maar vanaand het ons 'n opgeleide sanger met 'n wonderlike stem gehad, en hy het tydens die diens vir en namens ons almal gesing. Vir die eerste keer in jare was ons gemeentesang nou rêrig van 'n goeie gehalte."
Die engel glimlag: "En tog het ons daar bo in die hemel niks daarvan gehoor nie. Moontlik het hierdie groot sanger nie met sy hele hart gesing nie."